Z Á P I S N I C A

zo zasadnutia obecného zastupiteľstva obce Malčice zo dňa 31. 03. 2015

Prítomní: Pavol Behun, Ing. Radomír Drška, Radoslav Ďuraš, Bc. Monika Kandráčová,

MUDr. Jozef Petrik, PaedDr. Jozef Tomko, Ladislav Uhrin

Neprítomní: ---

Program zasadnutia OZ:

1.Otvorenie, voľba návrhovej komisie a overovateľov zápisnice

2. Stanovenie podmienok a termínu volieb hlavného kontrolóra obce

3. Návrh na zmenu organizačného poriadku obce

4. Návrh na zrušenie rozpočtového opatrenia č. 1/15 a prijatie nového rozpočtového opatrenia

5. Návrh na určenie platu starostu obce

6. Žiadosti občanov, rôzne

1. Otvorenie, voľba návrhovej komisie a overovateľov zápisnice

Starosta obce privítal prítomných a konštatoval, že obecné zastupiteľstvo je uznášaniaschopné, keďže sú prítomní všetci poslanci. Oboznámil prítomných poslancov s návrhom na program zasadnutia OZ. Navrhnutý program poslanci schválili. Do návrhovej komisie boli navrhnutí: Ing. Radomír Drška, Bc. Monika Kandráčová. Za overovateľov zápisnice boli navrhnutí: PaedDr. Jozef Tomko, Radoslav Ďuraš.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 1 bolo prijaté uznesenie č. 24/2015

2. Stanovenie podmienok a termínu volieb hlavného kontrolóra obce

Z dôvodu, že 25. apríla 2015 končí volebné obdobie súčasného hlavného kontrolóra obce, predložil starosta obce návrh na stanovenie podmienok na obsadenie funkcie hlavného kontrolóra obce. Obec vyhlasuje výberové konanie na obsadenie funkcie hlavného kontrolóra, ktoré bude zverejnené na úradnej tabuli obce a na internetovej stránke obce. Zároveň predložil návrh termínu volieb kontrolóra na 12. mája 2015.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 2 bolo prijaté uznesenie č. 25/2015

3. Návrh na zmenu organizačného poriadku obce

Starosta predložil návrh na nový organizačný poriadok obce a to s ohľadom na to, že od 1. januára 2015 pribudla obci školská jedáleň, zmenili sa názvy komisií pri obecnom zastupiteľstve a tiež na niektoré organizačné zmeny.

Hlasovanie: za: 7 proti: 0, zdržal sa: 0

Výsledok hlasovania: schválené

K bodu č. 3 bolo prijaté uznesenie č. 26/2015

4. Návrh na zrušenie rozpočtového opatrenia č. 1/15 a prijatie nového rozpočtového

opatrenia

Starosta predložil poslancom návrh na zrušenie rozpočtového opatrenia č. 1/15, ktoré bolo prijaté na zasadnutí obecného zastupiteľstva dňa 17. 02. 2015 a predložil návrh na nové rozpočtové opatrenie:

Bežné príjmy obce: 50 706,- Bežné výdavky obce 49 906,-

Bežné príjmy ZŠ: 0 Bežné výdavky ZŠ: 7 656 ,-

Kapitálové príjmy: 9 000,- Kapitálové výdavky: 34 800,-

Príjmové fin. operácie: 41 656,- Výdavkové fin. operácie: 9 000,-

Príjmy spolu: 101 362,- Výdavky spolu: 101 362,-

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 4 bolo prijaté uznesenie č. 27/2015

5. Návrh na určenie platu starostu obce

V súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom obecným zastupiteľstvom mesačný plat starostu vo výške podľa § 3 ods. 1 starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov ŠÚ SR za predchádzajúci kalendárny rok a násobku podľa zákona č. 154/ 2011 Z. z. § 4 ods. 1,

t.j. počet od 1001 – 3000 obyvateľov je 1,98 – násobok

priemerná mzda v národnom hospodárstve na rok 20104 bola suma 858,. €

Výpočet mzdy: 858x1,98 = 1698,84 €

Podľa zákona č. 154/2011 Z. z., ktorým sa mení a dopĺňa zákon NR SR č. 253/1994 Z. z. § 4 ods. 2, obecné zastupiteľstvo môže tento plat rozhodnutím zvýšiť až o 70 %.

Obecné zastupiteľstvo zvýšilo plat starostu o 70 %, t.j. 1 189,19 €.

Hrubá mzda spolu 2888,03 € zaokrúhlená na: 2 888,- €

(slovom dvetisícosemstoosemdesiatosem eur).

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 28/2015

6. Žiadosti občanov, rôzne

a) žiadosť Slávy Kináčovej o schválenie prevádzky a otváracích hodín v bare SLAVA. Pani Kináčová navrhla schváliť otváracie hodiny v bare a to nasledovne: pondelok, utorok, stredu, štvrtok a nedeľu od 10,00 hod. do 22,00 hod. a v piatok a sobotu od 10,00 hod. do 23,00 hod. Poslanci nesúhlasili s otvorením baru do 23,00 hod. a navrhli hlasovať za otváracie hodiny denne od 10,00 hod. do 22,00 hod.

Hlasovanie: za: 6 Proti: 1 (Bc. Kandráčová) zdržal sa: 0

Výsledok hlasovania: schválené

K bodu 6a) bolo prijaté uznesenie č. 29/2015

b) žiadosť Štefana Makulu, Malčice 261, o dotáciu na obedy. Menovaný je invalidný dôchodca a má nízky príjem, spĺňa teda podmienky na poskytnutie úhrady na obedy vo výške 50 %.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu 6b) bolo prijaté uznesenie č. 30/2015

c) žiadosť Jaroslava Makulu, Malčice 30 o poskytnutie finančného príspevku vo výške 400 € na zakúpenie koncového zosilňovača pre potreby skupiny Gipsy Jarko.

Hlasovanie: za: 0 proti: 4 zdržal sa: 3

Výsledok hlasovania: neschválené

K bodu 6c) bolo prijaté uznesenie č. 31/2015

V rôznom starosta informoval, že obec komisionálne prevzala budovu č. 265, kde bol ukončený nájom firmy SEM-MIX. Konštatoval, že uvedenú budovu by bolo potrebné rekonštruovať predtým, ako bude vykonané výberové konanie na prenájom predmetnej budovy. Predložil návrh na schválenie opravy nehnuteľnosti č. 265 svojpomocne, v spolupráci so SSOŠ Nová cesta Malčice.

Hlasovanie: za: 7 proti: 0, zdržal sa: 0.

Výsledok hlasovania: schválené

K tomuto bodu bolo prijaté uznesenie č. 32/2015

Ďalej starosta informoval, že obec podala žiadosť o výstavbu multifunkčného ihriska. Predložil poslancom návrh na schválenie finančnej spoluúčasti obce, v prípade že bude predložený projekt schválený.

Hlasovanie: za: 7 proti: 0 zdržal sa: 0

Výsledok hlasovania: schválené

K tomuto bodu bolo prijaté uznesenie č. 33/2015

Starosta vyzval poslancov, aby navrhli lokalitu, kde by bolo multifunkčné ihrisko vybudované. PaedDr. Tomko navrhol, že vhodnou lokalitou by mohlo byť školské ihrisko.

Na otázku z radov poslancov ako pokračuje rokovanie o verejnom osvetlení starosta uviedol, že svietidlá budú skúšobne nainštalované a v rámci výberového konania bude vybraný dodávateľ.

Bc. Monika Kandráčová informovala, že bolo schválené komunitné centrum v našej obci, ktoré bude mať 4 zamestnancov a bude pôsobiť v priestoroch obecnej knižnice. Centrum bude financované v rámci národného projektu.

Na záver boli prečítané a odsúhlasené závery zasadnutia zo dňa 31. 03. 2015. Starosta obce František Lopašovský poďakoval prítomným poslancom za účasť a ukončil zasadnutie OZ.

Uznesenia č. /2015, 25/2015, 26/2015, 27/2015, 28/2015, 29/2015, 30/2015, 31/2015, 32/2015 a 33/2015 tvoria prílohu k tejto zápisnici.

Overovatelia: Radoslav Ďuraš .......................................

PaedDr. Jozef Tomko ...............................

-----------------------------------

František Lopašovský

starosta obce

Zapisovateľka: Bc. Viera Sinčáková ..............................

Z Á V E R Y

zo zasadnutia obecného zastupiteľstva obce Malčice zo dňa 31. 03. 2015

Uznesenie č. 24/2015

Obecné zastupiteľstvo v Malčiciach schvaľuje:

1. Do návrhovej komisie. Ing. Radomír Drška, Bc. Monika Kandráčová
2. Za overovateľov: PaedDr. Jozef Tomko, Radoslav Ďuraš

Uznesenie č. 25/2015

Obecné zastupiteľstvo v Malčiciach schvaľuje:

Stanovené podmienky na výberové konanie na funkciu hlavného kontrolóra obce Malčice a voľby hlavného kontrolóra na deň 12. mája 2015.

Uznesenie č. 26/2015

Obecné zastupiteľstvo v Malčiciach schvaľuje:

Organizačný poriadok obce s účinnosťou od 01. 04. 2015.

Uznesenie č. 27/2015

Obecné zastupiteľstvo v Malčiciach schvaľuje:

Zrušenie rozpočtového opatrenia č. 1/15, ktoré bolo prijaté na zasadnutí obecného zastupiteľstva dňa 17. 02. 2015 a  nové rozpočtové opatrenie č. 1/15.

Uznesenie č. 28/2015

Obecné zastupiteľstvo v Malčiciach schvaľuje:

V súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom obecným zastupiteľstvom mesačný plat starostu vo výške podľa § 3 ods. 1 starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov ŠÚ SR za predchádzajúci kalendárny rok a násobku podľa zákona č. 154/ 2011 Z. z. § 4 ods. 1,

t.j. počet od 1001 – 3000 obyvateľov je 1,98 – násobok

priemerná mzda v národnom hospodárstve na rok 20104 bola suma 858,. €

Výpočet mzdy: 858x1,98 = 1698,84 €

Podľa zákona č. 154/2011 Z. z., ktorým sa mení a dopĺňa zákon NR SR č. 253/1994 Z. z. § 4 ods. 2, obecné zastupiteľstvo môže tento plat rozhodnutím zvýšiť až o 70 %.

Obecné zastupiteľstvo zvýšilo plat starostu o 70 %, t.j. 1 189,19 €.

Hrubá mzda spolu 2888,03 € zaokrúhlená na: 2 888,- €

(slovom dvetisícosemstoosemdesiatosem eur).

Uznesenie č.29/2015

Obecné zastupiteľstvo v Malčiciach schvaľuje:

Prevádzku Baru SLAVA a otváracie hodiny v bare nasledovne :

Pondelok 10,00 - 22,00 hod.

Utorok 10,00 - 22,00 hod.

Streda 10,00 - 22,00 hod.

Štvrtok 10,00 - 22,00 hod.

Piatok 10,00 - 22,00 hod.

Sobota 10,00 - 22,00 hod.

Nedeľa 10,00 - 22,00 hod.

Uznesenie č. 30/2015

Obecné zastupiteľstvo v Malčiciach schvaľuje:

Žiadosť Štefana Makulu, Malčice 261, o dotáciu na obedy vo výške 50 %, v zmysle VZN č. 2/2014.

Uznesenie č. 31/2015

Obecné zastupiteľstvo v Malčiciach neschvaľuje:

Jaroslava Makulu, Malčice 30, o poskytnutie finančného príspevku na zakúpenie zosilňovača pre hudobnú skupinu Gipsy Jarko.

Uznesenie č. 32/2015

Obecné zastupiteľstvo v Malčiciach schvaľuje:

Svojpomocnú opravu nehnuteľnosti č. 265, ktorá je majetkom obce, v spolupráci s SSOŠ Nová cesta Malčice.

Uznesenie č. 33/2015

Obecné zastupiteľstvo v Malčiciach schvaľuje:

Finančnú spoluúčasť obce pri výstavbe multifunkčného ihriska.

Uznesenia č. 24/2015, 25/2015, 26/2015, 27/2015, 28/2015, 29/2015, 30/2015, 31/2015, 32/2015 a 33/2015 tvoria prílohu k zápisnici zo zasadnutia obecného zastupiteľstva zo dňa 31. 03. 2015.

Overovatelia: Radoslav Ďuraš ................................

PaedDr. Jozef Tomko ........................

František Lopašovský

starosta obce